
Omistan tämän kirjan


Aadalle, Elenalle, Jeromelle, Aamokselle, Saimille, Aatelle, Almalle ja kaikille rakkaille jotka syntyvät tämän kirjan julkaisemisen jälkeen.


Ehkäpä aikuisempana tekin otatte tämän kirjasen käteenne.


Tervetuloa kokemaan ihmissieluna elämistä maailmassa!


Niinkuin Aada joskus sanoillasi opetit;


Mummi, kaikkein tärkeintä on rakkaus.


Toinen toistemme peilauksessa voimme opetella raivaamaan esteitä rakkauden edestä.


Ehkä juuri se on elämän tarkoitus.


Siinä riittää puuhaa koko elämän ajaksi.


Olette rakkaita!









Huoneentaulu


Siivotun kotini seinälle


turhista tavaroista


tyhjentyneeseen


huoneeseeni


ruokapöydän,


nojatuolin ja sängyn


kaveriksi


ripustan vain yhden


huoneentaulun


-Ainoa tragediani on


jos en koskaan


anna sieluni laulun


tulla esiin-









Minun lauluni


Haluan laulaa!


Aloittaa laulun,


jota ei vielä ole olemassa


-kuin aavistuksena


ilmassa jota hengitän


Se on minun lauluni


Kaunis ja uusi,


syntyy kuin


aamun kajo sydämessäni


Nousee huulilleni kevyenä


kuin kiitos tai


perhonen


Se hengittää minussa


minun rytmissäni,


minun sanoistani


Jopa niistä


joita en koskaan


tohtinut sanoa äänen


Tämä laulu on lahja


Minulta elämälle ja


elämältä minulle.


En voi laulaa sinun lauluasi,


vaikka tiedän senkin olevan kaunis.


Se ei ole minun,


se on sinun ihmeesi.


Laula sinä se!


Omalla äänelläsi,


omasta ilostasi,


omaksi ylistykseksesi!


Ja kun sinä laulat,


ja minä laulan,


maailma täyttyy lauluista,


rakkaudesta,

